देश दुनिया खेल व्यापार मनोरंजन के खबर
(सोमार, 26 दिसंबर)
देश
- लोकपाल पर काल्हु मंगल का दिने संसद में बहस करावल जाई जवना में भाजपा आ माकपा संशोधन प्रस्ताव ले आवे के कहले बाड़े. जबकि संसदीय कार्य मंत्री पवन कुमार बंसल कहले बाड़न कि विपक्ष अपना संशोधन पर जोर मत देव आ लोकपाल विधेयक के पास हो जाये देव. लोकपाल का बहाने पहिला बेर कांग्रेस कवनो संवैधानिक संस्था में धर्म का आधार पर आरक्षण के प्रस्ताव रखले बिया आ अगर ई तीर चल गइल त धीरे धीरे सर्वोच्च न्यायालय से लिहले चुनाव आयोग ले हर जगहा मजहब का आधार पर आरक्षण के व्यवस्था कर सकेले. नौकरी आ पढ़ाई में त आरक्षण करिये दिहले बिया.
- छोट राज्य के समर्थक होखला का बावजूद भाजपा के मध्य प्रदेश ईकाई अलगा बुंदेलखण्ड राज्य के पक्ष में नइखे. बुंदेलखंड बनला पर मध्योप्रदेश के फेर बँटवारा के आवाज उठे लागी.
- प्रधानमंत्री आपन दू दिन के तमिलनाडु यात्रा पूरा कइलन.
- अन्ना पर संघ के एजेंट होखे के आरोप लगावे वाला दिग्विजय सिंह का बारे में भाजपा कहले बिया कि दिग्विजय के संघ फोबिया के बीमारी हवे.
- मुम्बई में केंद्रीय जांच ब्यूरो के विशेष अदालत बैंक का साथ 1.7 करोड़ रुपिया के धोखाधड़ी करे का आरोप में सेंट्रल बैंक आफ इंडिया के अधिकारी रहल चार जने के पांच से छह साल के सजा सुनवलसि.
- दिल्ली में एगो सरकारी स्कूल के अध्यापक के आपन छात्रा रहल एगो 22 साल के लड़िकी से बलात्कार करे आ बाद में ओकर अश्लील एमएमस बनाके ब्लैकमेल करे का आरोप में गिरफ्तार कइल गइल बा.
- कांग्रेस अध्यक्षा सोनिया गाँधी के इशारा मिलला का बाद कांग्रेस के हर छोटका बड़का नेता अन्ना हजारे पर आपन भँड़ास निकाले में लागल बा. सोमार का दिने सुबोधकांत सहाय, व्यालार रवि,
- अन्ना हजारे जबले अनशन पर रहीहें तबले उनुकर एगो समर्थक देवघर में बिना रुकले तबला बजावत रही.
- टीम अन्ना के सदस्य अरविंद केजरीवाल सोमार का दिने कहलन कि भठियरपन का खिलाफ अन्ना के अभियान साम्प्रदायिकतो के खिलाफ बा.
- अगिला साल के राष्ट्रीय गणित साल का तरह मनावे आ महान गणितज्ञ रामानुजन के जनम दिन 22 दिसम्बर के गणित दिवस का तरह मनावे के घोषणा कइले प्रधानमंत्री मनमोहन सिंह.
- दिग्विजय सिंह के बेटा जयवर्धन का खिलाग भाजपा नेता के बयान से खिसियाइल कांग्रेसी सोमार का दिने भोपाल में पुलिस से अझूरा गइलन जब पुलिस ओह लोग के पुतला जरावे से रोके के कोशिश कइलसि.
- 2जी मामला के आरोपी यूनिटेक के संजय चंद्रा अपना बेटा के इलाज खातिर सिंगापुर जाये देबे के अनुमति खातिर दायर याचिका वापिस ले लिहलन.
- सरकार अन्ना हजारे से कहले बिया कि लोकपाल मुद्दा संसद के विवेक पर छोड़ दिहल जाव आ ऊ आपन अनशन रोक देसु.
- प्रधानमंत्री मनमोहन सिंह के तमिलनाडु यात्रा का दौरान करिया झंडा देखावे वाला विधानसभा में विपक्ष के नेता आ डीएमडीके के ए. विजयकांत के सैकड़ों कार्यकर्ता समेत गिरफ्तार कर लिहल गइल.
- राजस्थान में 36 गो हड़ताली चिकित्सक काम पर लवटि अइले.
- हैदराबाद में उर्दू सम्पादकन के विश्व सम्मेलन 30 आ 31 दिसम्बर के होखेवाला बा जवना में भारत, पाकिस्तान आकई अउरियो देशन के उर्दू अखबारन के सम्पादक शामिल होखीहें.
- त्रिपुरा में सोमार का दिने एगो पैसेंजर रेलगाड़ी का ईंजन में आग लाग गइल. बाकिर केहु के नुकसान नइखे भइल.
- अन्ना हजारे मुंबई में अनशन करीहें आ उनुका टीम के शांति भूषण, प्रशांत भूषण समेत कुछ खास सदस्य दिल्ली के रामलीला मैदान में प्रदर्शन करीहें.
- कर्नाटक के मुख्यमंत्री रहल एस बंगरप्पा के उनासी साल का उमिर में आजु सोमार का दिने बेंगलुरू के एगो निजी अस्पताल में हो गइल. उनुका किडनी के परेशानी रहुवे.
- आजु सोमार का दिने पाकिस्तान आ भारत का बीचे पारम्परिक मुद्दा आ परमाणु विश्वास बहाली के उपायन पर बातचीत चार साल बाद फेर शुरू हो गइल.
- करुणानिधि प्रधानमंत्री से मुल्लापेरियार बाँध का मामिला में दखल देबे के निहोरा कइले.
- माकपा लोकपाल विधेयक में दू गो संशोधन पेश करी.
- बाल वैज्ञानिकन खातिर 27 से 31 दिसम्बर ले जयपुर में चले वाला 19वां राष्ट्रीय बाल विज्ञान कांग्रेस में कई तरह के गतिविधि आयोजित होखी जवन ‘हैंड्स ऑन माइंड्स ऑन’ सिद्धांत पर आधारित होखी.
दुनिया के खबर
- एगो शोध में बतावल गइल बा कि अमेरिका के लड़िकियन में समलैंगिकता तेजी से बढ़त बा. एहमें दू गो लड़िकी अपने में संबंध बनावेली.
- रूस के अस्त्राखन शहर में हथियारबंद लुटेरा अतवार का सबेरे एगो फैक्ट्री पर धावा बोलके 57 लाख डॉलर के प्लेटिनम लूट लिहले स.
- ओसामा बिन लादेन समेत अनेके माथ आतंकवादियन के मरइला का बाद कमजोर पड़ल अलकायदा पाकिस्तान से हट के उत्तरी अफ्रीका के आपन ठिकाना बना लिहले बा. अइसन अनेसा एगो मीडिया रपट में बतावल गइल बा.
- पाकिस्तान के अल्पसंख्यक मामिलात के मंत्री शाहबाज भट्टी के दू गो हत्यारन के तलाश अब अंतर्राष्ट्रीय स्तर पर शुरू कर दिहल गइल बा.
- एगो जमींदार किहाँ बंधक बनल अठाईस गो किसानन के पाकिस्तान में छोड़ा लिहल गइल बा. एहमें एगारह गो बच्चा रहले सँ.
- चीन अपना एगो तेज रफ्तार रेलगाड़ी के परीक्षण कइलसि जवन 500 किलोमीटर के दूरी हर घंटा तय कर सकेले.
- पश्चिमी इराक में एगो पुलिस चौकी पर छह गो पुलिसवालन के गोली मार के हत्या कर दिहल गइल.
व्यापार व्यवसाय के खबर
- भारत-जापान का बीचे बुध का दिने परमाणु समझौता पर चर्चा होखे वाला बा आ दुनु देश मुद्रा विनिमय समझौता पर दस्तखत कर सकेले जवना से रुपिया के दाम गिरे पर रोक लागे के उमेद जतावल जात बा.
- सैमसंग एलसीडी साझेदारी उपक्रम में सोनी के हिस्सेदारी करीब चौरानबे करोड़ डॉलर में खरीदे के फैसला कइले बिया.
- देश के प्रमुख उद्योगन के विकास नवम्बर महीना में 6.8 फीसदी के दर से भइल जवना अक्टूबर में सिर्फ 0.3 फीसदी रहुवे.
- भारतीय राष्ट्रीय राजमार्ग प्राधिकरण अपना खास विकास परियोजना खातिर धन जुटावे बदे एगो कर मुक्त बांड जारी कर के बाजार से 10 हजार करोड़ रुपिया जुटावे के योजना में बा.
- सोमार का दिने शेयर बाजार में तेजी रहल आ सेंसेक्स 232 अंक ऊपर चढ़ि के बंद भइल.
- जीवीके पावर सोमार का दिने एह बाति से इन्कार कइलसि कि आपन हवाईअड्डा कारोबार के हिस्सेदारी बेचे खातिर ओकर सिंगापुर के चांगी एयरपोर्ट्स इंटरनेशनल से कवनो समझौटा भइल बा.
मनोरंजन का दुनिया से
- ‘डॉन-2 : द किंग इज बैक’ के बॉक्सआफिस पर मिलल शानदार शुरुआत पर फिल्म में जंगली बिल्ली के भूमिका करे वाली अभिनेत्री प्रियंका चोपड़ा का लगे एकर जश्न मनावे के समय नइखे.
- बॉलीवुड सुपरस्टार अमिताभ बच्चन मशहूर नाटककार सत्यदेव दुबे के याद करत कहलन कि ऊ ‘समर्पित’ अउर ‘जुनूनी’ कलाकार रहले.
- ‘चिकनी चमेली’ खातिर बड़ाई बटोरत कैटरीना के कहना बा कि ऊ गाना उनुका स्टाइल के नइखे.
खेल के खबर
- भारतीय फुटबाल टीम के डिफेंडर महेश गवली सोमार का दिने अंतर्राष्ट्रीय फुटबाल से संन्यास लेबे के घोषणा कर दिहले. ऊ करीब दस साल भारतीय टीम खातिर खेलले.
- आस्ट्रेलियाई स्पिन गेंदबाज स्टुअर्ट मैक्गिल इंडियन प्रीमियर लीग में खेले के मनसा जतवले बाड़न.
- फेड कप एशिया-ओसेनिया ग्रुप मुकाबला में चार सदस्यीय भारतीय महिला टीम के सानिया मिर्जा करीहें.
- टेस्ट क्रिकेट में जयवर्धने 10 हजार रन पूरा करे वाला आजु नउवाँ बल्लेबाज बन गइलन.
- भारत के सर्वोच्च वरीयता वाला एकल टेनिस खिलाड़ी सोमदेव देवबर्मन अगिला साल 2012 में माथ के 50 खिलाड़ियन में जगह बनवला का साथे साथ लंदन ओलम्पिक खातिर क्वालीफाई करे के लक्ष्य बनवले बाड़े.
- मेलबर्न टेस्ट में पहिला दिने आस्ट्रेलिया संतोषजनक स्थिति में रहल आ शुरूआत में मिलल मौका भारत गंवा दिहलसि. खेल खतम होखे का बेरा आस्ट्रेलिया छह विकेट का नुकसान पर 277 रन बना लिहले रहुवे.
bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva